กระบะฝ่าฝนเจอถนนลื่น เสียหลักหมุนไปชนเสาไฟฟ้ายับเจ็บ 2 รายที่ อ.บ้านฉาง
ระยองฝนตกหนัก กระบะเจอถนนลื่นไถลหมุนอัดเสาไฟฟ้าริมถนนสุขุมวิท จนพังยับบาดเจ็บ 2 ราย กู้ภัยเร่งประสาน กฟภ.ตัดกระแสไฟ แล้วใช้เครื่องมือตัดถ่างงัดร่างคนเจ็บนำส่งโรงพยาบาลบ้านฉางเมื่อเวลา 23.02 น. วันที่ 2 ส.ค.63 ร.ต.อ.ชัยรัตน์ จันทร์สิทย์ รอง สว.(สอบสวน) สภ.บ้านฉาง รับแจ้งจากหน่วยกู้ภัยสยามรวมใจ จุดบ้านฉางว่ามีอุบัติเหตุรถกระบะเสียหลักพุ่งชนเสาไฟฟ้าข้างทางมีผู้บาดเจ็บบนถนนสุขุมวิท ฝั่งขาเข้าตลาดบ้านฉาง หน้าร้านปีนัง ขายถ้วยชามพลาสติก ตรงข้าม โรงแรม จ.คู่ เขตเทศบาลเมืองบ้านฉาง อ.บ้านฉาง จ.ระยอง จึงรุดไปตรวจสอบ พร้อมทีมแพทย์ฉุกเฉิน รพ.บ้านฉาง และเจ้าหน้าที่หน่วยกู้ภัยมูลนิธิสยามรวมใจ จุดบ้านฉางที่เกิดเหตุพบรถกระบะยี่ห้อโตโยต้า รุ่นวีโก้ สีบรอนซ์ แบบแค็บ 2 ประตู ทะเบียน บย 4030 ลพบุรี รถอัดติดกลางลำรถอยู่กับเสาไฟฟ้าแรงสูงเสียหายพังยับเยิน นอกจากนี้ยังพบผู้บาดเจ็บภายในรถ เป็นชาย 2 รายมีนายณัฐสุวุฒิ นริชัย อายุ 25 ปี เป็นผู้ขับ ผู้นั่งข้างคนขับเป็นชาวเขมร ไม่ทราบชื่อ ร้องครวญครางด้วยความเจ็บปวด เจ้าหน้าที่กู้ภัยจึง ประสานการไฟฟ้าส่วนภูมิภาค สาขาบ้านฉางมาตัดกระแสไฟฟ้า ขณะเดียวกันก็ใช้เครื่องมือตัดถ่างงัดที่ประตูฝั่งผู้โดยสารออกมามีบาดแผล ตามร่างกายหลายแห่ง ส่วนคนขับที่อัดติดเสาไฟฟ้าก็ต้องเร่งให้การช่วยเหลือไปพร้อมกันเพื่อนำตัวออกจากซากรถ ใช้เวลาประมาณ 20 นาทีจึงสำเร็จก่อนจะรีบนำตัวทั้งหมดส่งโรงพยาบาลบ้านฉางจากภาพวงจรปิดของร้านปีนังแสดงให้เห็นวินาทีที่รถคันดังกล่าวได้แล่นมาจาก อ.สัตหีบ ทางตรงมุ่งหน้าเข้า ตลาดบ้านฉางมาด้วยความเร็วขณะที่ฝนตกปรอยๆ ส่งผลให้ถนนลื่น จึงทำให้รถเกิดเสียหลักลื่นพุ่ง ข้างทางไปชนกับเสาไฟแรงสูงเสียงดังสนั่น ทำให้มีผู้บาดเจ็บและทรัพย์สินเสียหาย เบื้องตำรวจจะต้องสอบปากคำคนขับอีกครั้ง เพื่อหาสาเหตุที่แท้จริงอีกครั้ง ก่อนดำเนินการตามขั้นตอนกฎหมายต่อไป.
ระยองฝนตกหนัก กระบะเจอถนนลื่นไถลหมุนอัดเสาไฟฟ้าริมถนนสุขุมวิท จนพังยับบาดเจ็บ 2 ราย กู้ภัยเร่งประสาน กฟภ.ตัดกระแสไฟ แล้วใช้เครื่องมือตัดถ่างงัดร่างคนเจ็บนำส่งโรงพยาบาลบ้านฉาง 
กระบะชนเสาไฟฟ้า,กระบะเสียหลัก,ฝนตกถนนลื่น,ฝนตกหนัก,อ.บ้านฉาง,ระยอง,ขับฝ่าฝน,ข่าวทั่วไป